Yes Featuring Jon Anderson, Trevor Rabin, Rick Wakeman

Yes Featuring Jon Anderson, Trevor Rabin, Rick Wakeman, også kjent under navnet Anderson, Rabin and Wakeman (ARW), var et progressiv rock-band etablert i 2010 av vokalisten Jon Anderson, gitarist og vokalist Trevor Rabin og keyboardist Rick Wakeman, alle tre tidligere medlemmer av Yes. De spilte sammen i Yes under Union-turneen i 1991–92 og uttalte allerede da et ønske om å fortsette å spille musikk sammen.

De begynte så smått å planlegge samarbeidet allerede i 2010, men først i januar 2016 ble det offentliggjort at de arbeidet med musikk til et album under navnet Anderson, Rabin and Wakeman (ARW). Det nåværende bandnavnet ble kunngjort under en pressekonferanse 9. april 2017«UPDATE: ARW CHANGE NAME TO ‘YES FEATURING JON ANDERSON, TREVOR RABIN, RICK WAKEMAN’» på Ultimateclassicrock.com. Det annonserte albumet ble satt på vent da de først ønsket å spille konserter. Til turneen An Evening of Yes Music and More fikk de med bassisten Lee Pomeroy og trommeslageren Lou Molino III og spilte en rekke konserter i USA fra oktober til desember 2016. Bandet fortsatte turneen med konserter i Israel, Europa og Japan i mars og april 2017.

Bandet planla opprinnelig utgivelse av et studioalbum etterfulgt av konserter i 2020/21,Yes Members Talk Future of Band's Various Iterations, Share Live 'Roundabout' på billboard.com men etter at de fullførte turneen Quintessential Yes: The 50th Anniversary Tour ble bandet først lagt på is og senere oppløst.

Bakgrunn
Det ble første gang nevnt et samarbeide mellom Anderson, Rabin og Wakeman av Wakeman under hans eget radioprogram på kanalen Planet Rock 6. februar 2010. Wakeman nevnte om diskusjoner om innspilling av et album med han selv, Rabin og «et par andre tidligere Yes-medlemmer» som han ikke ville navngiRadioprogrammet Rick's Place på Planet Rock - 6. februar 2010 ca. kl. 10:00–12:00 «Just last week, a discussion took place between myself, Trevor and a couple of other ex-members of Yes who will remain nameless ... about doing just that, about doing an album, and I think the odds are extremely high that it will happen this year». Det ble senere avslørt at det foregikk planer om å starte en supergruppe bestående av Anderson, Rabin, Wakeman og tidligere Yes-trommeslager Bill BrufordIntervju i magasinet Classic Rock Presents..., nr. 14 - mars 2010Intervju i magasinet Progression, nr. 70 - våren 2016. Etter flere uker med rykter, skrev Bruford på sitt nettsted i mai 2010 at han ikke hadde til hensikt å gjøre comebak etter at han sluttet som aktiv musiker i 2009 og nektet for at han på noe som helst vis var involvert i noen supergruppe-planerBill Brufords blog, 23. mai 2010 (arkiv). Da de tre andre hadde diverse soloprosjekter de måtte fullføre, ble bandet lagt litt på is«Composer Trevor Rabin & Rockers The Golden Ghosts» på emPOWERme.tv, 26. mai 2012 (arkiv fra 26. januar 2016)«Rick Wakeman – Different routes» på Innerviews, 2011. I oktober 2010 avslørte Rabin at de fremdeles ikke hadde startet noe samarbeide med muskikk og at bandet fremdeles var på planleggingsstadiet. Han forsikret derimot at han og Anderson var meget innstilt på å komme i gang så fort som mulig«Trevor Rabin Interview: Guitarist, Composer, Performer» på Guitarinternational.com, 21. oktober 2010 (arkiv fra 20. februar 2011).

Wakeman følte at Chris Squires bortgang i juni 2015 ga ny inspirasjon til ARW-planene, da de ønsket å fremføre Yes-musikk «slik vi føler den bør spilles»«Rabin, Anderson, Wakeman taking a 'fresh' approach» på Teamrock.com, 19. januar 2016. I desember 2015 ble de oppmuntret til å for alvor starte opp bandet av Wakemans manager Brian Lane, som også var Yes' manager på 1970-tallet. Bandet ble offisielt annonsert 9. januar 2016, etter at Rabin avslørte på sin Facebook-side at det allerede lå konkrete planer om konserter senere i 2016. To dager senere avslørte Anderson bandets navn, ARW, en forkortelse for Anderson, Rabin and Wakeman.«Are Ex-Yes Members Jon Anderson, Rick Wakeman and Trevor Rabin Touring Together in 2016?» på Ultimateclassicrock.com, 13. januar 2016 Senere i januar 2016 bekreftet Wakeman at Brian Lane var bandets manager. Rabin understreket at bandet ikke skulle fungere som en rival til Yes og fastholdt at det ikke var noen negative følelser mellom dem«Trevor Rabin talks Heinz Hall concert with fellow Yes-men» på Timesonline.com, 1. oktober 2016. Da Yes-medlemmene Geoff Downes og Steve Howe ble informert om oppstarten av ARW, ønsket de bandet lykke til«Steve Howe: Good luck to Anderson Rabin Wakeman» på Teamrock.com, 22. august 2016.

Medlemmer
Jon Anderson – vokal, akustisk gitar, harpe, perkusjon
Trevor Rabin – gitarer, vokal
Rick Wakeman – keyboard

Medvirkende musikere
Lee Pomeroy – bass, bakgrunnsvokal
Lou Molino III – trommer, perkusjon
Iain Hornal – bass, bakgrunnsvokal (Japan-turné 2017, Europa-turné 2018)

 Diskografi 
 2018: Live at the Apollo, (konsertalbum)

Referanser

 Eksterne lenker 

Offisiell Facebook-side
Offisiell Twitter-side

Kategori:Progressive band
Kategori:Band etablert i 2010
Kategori:Yes